ایسرایل اردوسو محاصره آلتیندا اولان غزه زولاغیندا ایسرایل طرفینه 20 راکت آتیلدیغینی آچیقلاییب.
اردونون آچیقلاماسیندا فوریه نین 23-ده آخشام راده‌لرینده غزه-دن آتیلان راکت‌لر سببیندن ایسرایل طرفیندن آژیر سس‌لریله خبردارلیق ائدیلدیگی بیلدیریلیب.
آچیقلامادا آتیلان 20 راکت‌دن 10-نون ایسرایله مخصوص "دمیر قوببه" هاوا مودافعه سیستمی طرفیندن ضررسیزلشدیریلدیگی ایفاده ائدیلیب.
یئرلی مطبوعات راکت آتیش‌لاری نتیجه‌سینده اؤلن اولمادیغینی و خسارتین یارانمادیغینی بیلدیریب.
راکت هوجوم‌لاری‌نین ایسرایل عسگرلری‌نین فوریه نین 23-ده سحر غزه زولاغیندا بیر فیلیسطین-لینی شهید ائتمه‌سیندن سونرا اورتایا چیخان غیری-اینسانی گؤرونتولردن ساعات‌لار سونرا ائدیلمه‌سی دقت چکیب.
قئید ائدک کی، ایسرایل عسگرلری فوریه نین 23-ده سحر راده‌لرینده "پارتلاییجی ماده" یئرلشدیردیگی سببیندن 2 فیلیسطین‌لیگه آتش آچمیش، بون‌لاردان بیرینی حیاتینی ایتیرمیش، دیگری ده یارالانمیشدی.
بؤلگه‌ده اولان فیلیسطین‌لی‌لر حیاتینی ایتیرن نفرین جسدینی آلماق ایستمیش، لاکین ایسرایل اردوسونا مخصوص عسگرلر قروپا آتش ائده‌رک مانع اولموشدو.
ایسرایل اردوسونا مخصوص بولدوزر اؤلن فیلیسطین‌لی‌نین جسدینی یئرلرده سورودوک‌دن سونرا گؤتوروب بؤلگه‌دن اوزاقلاشمیشدی.
